……….(sz.) napirend

Előterjesztve: Gazdasági és Tulajdonosi Bizottsághoz

# E L Ő T E R J E S Z T É S

## A Képviselő-testület 2018. január 25-i rendes ülésére

**Tárgy:** Javaslata Budai Polgár Kiadó, Tájékoztató és Kulturális Közhasznú Nonprofit Korlátolt Felelősségű Társaság Javadalmazási Szabályzatának elfogadására

**Készítette:** ………………………………

dr. Mayerné dr. Vágó Eszter

Jegyzői Titkárságvezető

**Egyeztetve:** ……………………………….

Dankó Virág

Alpolgármester

**Látta:** ……………………………….

dr. Szalai Tibor

Jegyző

………………………………

dr. Murai Renáta

jegyzői igazgató

*A napirend tárgyalása zárt ülést nem igényel.*

**Tisztelt Képviselő-testület!**

A köztulajdonban álló gazdasági társaságok takarékosabb működéséről szóló 2009. évi CXXII. törvény (a továbbiakban: Törvény) 5. § (3) bekezdése szerint „a köztulajdonban álló gazdasági társaság legfőbb szerve e törvény és más jogszabályok keretei között köteles szabályzatot alkotni a vezető tisztségviselők, felügyelőbizottsági tagok, valamint az Mt. 208. §-ának hatálya alá eső munkavállalók javadalmazása, valamint a jogviszony megszűnése esetére biztosított juttatások módjának, mértékének elveiről, annak rendszeréről. A szabályzatot az elfogadásától számított harminc napon belül a cégiratok közé letétbe kell helyezni”.

A Képviselő-testület 297/2010. (IX.23.) képviselő-testületi határozatában döntött a Budai Polgár Kiadó, Tájékoztató és Kulturális Közhasznú Nonprofit Korlátolt Felelősségű Társaság Javadalmazási Szabályzatának elfogadásáról. 2012. január 6. napján lépett hatályba az új Mt., illetőleg a Törvény számos – az elfogadott Javadalmazási Szabályzatot érintő – rendelkezése is módosult, emiatt a meglévő szabályzatot az új jogszabályi rendelkezéseknek megfelelően módosítani kell.

A felügyelőbizottság tagjai az elektronikus szavazásukkal a 6/2017. (XII.19.) számú határozatukban egyhangúlag elfogadásra javasolják a határozati javaslat mellékletét képező Javadalmazási Szabályzatot.

A Gazdasági és Tulajdonosi Bizottság - a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 45/2001.(XII.22.) önkormányzati rendelet 1. sz. melléklet 6.6) pontjában biztosított jogkörében - az előterjesztést 2018. január 24-i ülésén tárgyalja meg, véleményét a Képviselő-testület ülésén ismerteti.

Kérem a Képviselő-testületet, hogy a Budai Polgár Kiadó, Tájékoztató és Kulturális Közhasznú Nonprofit Korlátolt Felelősségű Társaság - a határozati javaslat mellékletét képező - Javadalmazási Szabályzatát fogadja el.

**Határozati javaslat**

A Képviselő-testület úgy dönt, hogy a határozat mellékletét képező, a Budai Polgár Kiadó, Tájékoztató és Kulturális Közhasznú Nonprofit Korlátolt Felelősségű Társaság (székhely: 1022 Budapest, Bimbó út 1-5. A lház. fszt., Cg. 01-09-920485, adószám: 20927048-2-41) Javadalmazási Szabályzatát elfogadja, mely 2018. január 25. napján lép hatályba, ezzel egyidejűleg a 297/2010. (IX.23.) képviselő-testületi határozattal elfogadott Javadalmazási Szabályzat hatályát veszti.

Felkéri a Polgármestert az ügyvezető értesítésére a szükséges intézkedések megtétele érdekében.

**Felelős:** Polgármester

**Határidő:** 2018. február 28.

*(A határozat elfogadásához egyszerű többségű szavazati arány szükséges.)*

Budapest, 2018. január 16.

**Dr. Láng Zsolt**

**Polgármester**

[Javadalmazási Szabályzat](JAVADALMAZÁSI%20SZABÁLYZAT.docx)